Diari Oficial de la Generalitat Valenciana


Sumari del DOGV 7643, del 26-10-2015 (2015/8198)

Notificació de la sentència dictada en el procediment de guarda i custòdia número 1878/2014.
--------------------------------------------------------------------------------------------

### Dades del document

Número de DOGV
:   7643

Data del DOGV
:   26-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8198


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1878/2014. [2015/8198]  
Judici: família, guarda, custòdia o aliments fill menor no matrimonial no consensuat 001878/2014.  
Part demandant: Yina Ribera Oliva.  
Part demandada: Haoxiang Zhu Wu.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda formulada per la procuradora dels tribunals Amalia Tomás Rodríguez, en nom i representació de Yina Ribera Oliva, contra Haoxiang Zhu Wu, declarat en rebel·lia, sobre exercici de la pàtria potestat, guàrdia i custòdia i aliments del seu fill menor no matrimonial, L., i dispose les mesures definitives següents:  
  
1. L'atribució de l'exercici de la pàtria potestat sobre el fill menor, de manera exclusiva a la mare.  
2. L'atribució de la guarda i custòdia, amb el mateix caràcter, a favor de la mare.  
3. No pertoca la fixació d'un règim de visites en relació amb el progenitor no custodi, sense perjudici de la possibilitat d'interessar una modificació de mesures quan concórrega una modificació substancial de les circumstàncies.  
4. La fixació d'una pensió d'aliments en favor del menor en la quantia de 60 euros a càrrec del progenitor no custodi, quantitat que haurà d'abonar-se de bestreta, dins dels cinc primers dies de cada mes, en el compte que a aquest efecte designe Yina Ribera Oliva. La quantitat esmentada s'haurà d'actualitzar anualment, de conformitat amb les variacions que poguera experimentar l'índex de preus al consum, d'acord amb els índexs publicats per l'Institut Nacional d'Estadística o organisme que poguera substituir-lo.  
5. Les despeses extraordinàries s'abonaran a mitges entre ambdós progenitors, les necessàries en tot cas i les convenients amb l'acord previ o autorització judicial.  
Tot això sense fer una especial condemna en les costes d'aquest procediment a cap de les parts.  
Aquesta és la meua sentència, que es notificarà a les parts fent-los saber que, en contra, s'hi podrà interposar en aquest jutjat un recurs d'apel·lació, dins dels cinc dies següents a la notificació, amb la constitució prèvia d'un dipòsit de 50 euros en el compte de dipòsits i consignacions d'aquest jutjat en l'entitat Banesto.  
Així ho pronuncie, mane i firme, Rocío Moreno de Viana-Cárdenas, magistrada jutgessa del Jutjat de Primera Instància número 8 de València.  
Publicació. La sentència anterior ha sigut llegida i publicada per la jutgessa que la va dictar de forma legal i en el mateix dia de la data. En done fe.  
L'estenc jo, el secretari judicial, per a fer constar que aquest edicte ha quedat fixat en el dia d'avui al tauler d'anuncis».  
  
  
Atés el desconeixement del domicili o de la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació de la sentència a Haoxiang Zhu Wu.  
  
l  
València, 16 de setembre de 2015.- La secretària judicial: Vicenta María Casañ Arandiga.